ananddey/assamese-wiki-corpus huggingface dataset:
শিখৰ ধৱন

শিখৰ ধৱন (জন্ম ৫ অক্টোবৰ ১৯৮৫) ভাৰতৰ এজন আন্তঃৰাষ্ট্ৰীয় ক্ৰিকেটাৰ। তেওঁ এজন বাওঁহতীয়া অ'পেনাৰ আৰু সোঁহতীয়া অফ ব্ৰে'ক বলাৰ। ভাৰতৰ জ্যেষ্ঠ দলত খেলাৰ আগেয়ে তেওঁ ভাৰতৰ অনুৰ্দ্ধ-১৭ আৰু অনুৰ্দ্ধ-১৯ দলৰ হৈ খেলিছিল আৰু ২০০৪ চনৰ আই চি চি অনুৰ্দ্ধ-১৯ বিশ্বকাপৰ তেওঁ সৰ্বাধিক ৰাণ সংগ্ৰহকৰোঁতা আছিল। ২০০৪ চনৰ নৱেম্বৰত তেওঁ দিল্লীৰ হৈ প্ৰথম শ্ৰেণীৰ ক্ৰিকেটত আত্মপ্ৰকাশ কৰে।

২০১০ চনৰ অক্টোবৰত তেওঁ বিশাখাপট্টনমত অষ্ট্ৰেলিয়াৰ বিৰুদ্ধে এদিনীয়া আন্তৰ্জাতিকত আত্মপ্ৰকাশ কৰে। ২০১৩ চনত ম'হালিত একে দলৰ বিৰুদ্ধে তেওঁ টেষ্টত আত্মপ্ৰকাশ কৰে আৰু 'প্ৰথম টেষ্টত দ্ৰুততম শতৰাণ'ৰ অভিলেখ গঢ়ে। ৮৫ বলত তেওঁ শতৰাণ সম্পূৰ্ণ কৰে আৰু ১৭৪ বলত ১৮৭ ৰাণ কৰি আউট হয়। ২০১৩ চনৰ আই চি চি চেম্পিয়ন্‌ছ ট্ৰফীত তেওঁ সৰ্বাধিক ৰাণ সংগ্ৰহকৰোঁতা হিচাপে পৰিগণিত হয়া আৰু ভাৰতে বিজয় সাব্যস্ত কৰে। ২০১৩ চনৰ আগষ্ট মাহত তেওঁ ভাৰত এ দলৰ হৈ দক্ষিণ আফ্ৰিকা এ দলৰ বিৰুদ্ধে প্ৰিটোৰিয়াত ১৫০ বলত ২৪৮ ৰাণৰ ইনিংছ খেলে আৰু ই প্ৰথম শ্ৰেণীৰ ক্ৰিকেটত দ্বিতীয় সৰ্বোচ্চ ব্যক্তিগত স্ক'ৰ। ২০১৪ চনৰ নৱেম্বৰত তেওঁ সবাতোকৈ কম এদিনীয়া খেলত ২,০০০ ৰাণ সম্পূৰ্ণ কৰা ভাৰতীয় হিচাপে পৰিগণিত হয়।

আন্তঃৰাষ্ট্ৰীয় শতৰাণ

ৰাণ শীৰ্ষক স্তম্ভত * চিহ্নই অপৰাজিত (নট আউট) সূচাইছে।
খেল শীৰ্ষক স্তম্ভই তেওঁৰ কেৰিয়াৰৰ খেলৰ ক্ৰমিক নং সূচাইছে।

টেষ্ট শতৰাণ

শিখৰ ধৱনৰ টেষ্ট শতৰাণ
# ৰাণ খেল বিপক্ষ চহৰ/দেশ স্থান চন H/A/N ফলাফল
১ ১৮৭ ১ ম'হালি, ভাৰত পঞ্জাব ক্ৰিকেট এছ'চিয়েচন ষ্টেডিয়াম ২০১৩ Home বিজয়ী
২ ১১৫ ৬ অকলেণ্ড, নিউজিলেণ্ড ইডেন পাৰ্ক ২০১৪ Away পৰাস্ত

এদিনীয়া শতৰাণ

শিখৰ ধৱনৰ এদিনীয়া শতৰাণ
# ৰাণ খেল বিপক্ষ চহৰ/দেশ স্থান চন H/A/N ফলাফল
১ ১১৪ ৬ কাৰ্ডিফ, ৱেল্‌ছ SWALEC ষ্টেডিয়াম ২০১৩ Neutral বিজয়ী
২ ১০২* ৭ লণ্ডন, ইংলেণ্ড দ্য অ'ভেল ২০১৩ Away বিজয়ী
৩ ১১৬ ১৭ হাৰাৰে, জিম্বাবৱে হাৰাৰে স্প'ৰ্ট্‌ছ ক্লাব ২০১৩ Away বিজয়ী
৪ ১০০ ২৪ নাগপুৰ, ভাৰত বিদৰ্ভ ক্ৰিকেট এছ'চিয়েচন ষ্টেডিয়াম ২০১৩ Home বিজয়ী
৫ ১১৯ ২৮ কাণপুৰ, ভাৰত গ্ৰীণ পাৰ্ক ষ্টেডিয়াম ২০১৩ Home বিজয়ী
৬ ১১৩ ৪৭ কটক, ভাৰত বাৰাবতি ষ্টেডিয়াম ২০১৪ Home বিজয়ী
৭ ১৩৭ ৫৫ মেলব'ৰ্ণ, অষ্ট্ৰেলিয়া মেলব'ৰ্ণ ক্ৰিকেট গ্ৰাউণ্ড ২০১৫ Neutral বিজয়ী
৮ ১০০ ৫৮ হেমিল্টন, নিউজিলেণ্ড ছেদ্দন পাৰ্ক 2015 Neutral বিজয়ী

তথ্য সংগ্ৰহ

বাহ্যিক সংযোগ

ধৱনৰ ক্ৰিকইনফ' প্ৰফাইল

শ্ৰেণী:ভাৰতীয় ক্ৰিকেটাৰ
শ্ৰেণী:জীৱিত ব্যক্তি
বৈদিক পৰিষদ

বৈদিক পৰিষদ বা পৰিষদ (সংস্কৃত: परिषद) প্ৰাচীন ভাৰতৰ বিদ্বান ব্ৰাহ্মণ আৰু পণ্ডিতসকলৰ এখন পৰিষদ আছিল। ইয়াক ব্ৰহ্মাসভা বুলিও জনা যায়। বৈদিক পৰিষদৰ নেতৃত্বত আছিল এজন মুখ্য ন্যায়াধীশ, যাক ধৰ্মাধিকাৰিণ বুলি কোৱা হৈছিল। বৈদিক আৰু ব্ৰাহ্মণ্য যুগত ই প্ৰায়ে এক ধৰ্মীয় দৰবাৰ ৰূপে কাৰ্য্য কৰিছিল। পণ্ডিতসকলৰ মাজত আলোচনা আৰু বিতৰ্কৰ বাবে বিদ্বান ব্ৰাহ্মণৰ বৈঠকলৈ ই আছিল সাৰ্বভৌম সভা। আৰ কে মুখাৰ্জীৰ মতে পৰিষদটো বিভিন্ন মহাবিদ্যালয়ৰ অন্তৰ্গত ছাত্ৰ-ছাত্ৰীসমূহৰ এটা বিশ্ববিদ্যালয়ৰ সৈতে সাদৃশ্যপূৰ্ণ। পৰিষদে ইয়াৰ সভাপতিৰ অধ্যক্ষতাত বিতৰ্ক চলাই সিদ্ধান্ত গ্ৰহণ কৰা হ’ল। প্ৰাচীন কালত বেদ, বেদাংগ, ধৰ্মশাস্ত্ৰ, ধৰ্ম ইত্যাদি বিষয়ৰ সিদ্ধান্ত ল'বলৈ ৰজাই মাতি অনা বিদ্বান সংস্কৃত আৰু বৈদিক পণ্ডিতৰ সমাৱেশ আছিল পৰিষদ। পৰিষদে গ্ৰহণ কৰা সিদ্ধান্ত সৰ্বজনীন স্বীকৃতি লাভ কৰিছিল।

ব্যুৎপত্তিবিজ্ঞান

পৰিষদ বা পৰিষদ দুটা সংস্কৃত শব্দ — পৰি (চাৰিওফাল) আৰু সদ (বহিব) —ৰপৰা উৎপন্ন। সেয়ে পৰিষদ মানে ‘‘চাৰিওফালে বহি থকা’’। পৰিষদে সভা বা পৰামৰ্শমণ্ডলীক সূচায়। বৃহদাৰণ্যক উপনিষদত এনে পৰিষদৰ উল্লেখ পোৱা যায় যিবোৰ বহু ছাত্ৰ-ছাত্ৰীসকলৰ মিলনস্থল বিদ্যাপীঠ আছিল।

বিৱৰণ

পৰাশৰৰ মতে এখন গাঁৱৰ চাৰিজন বা আনকি তিনিজন বিদ্বান ব্ৰাহ্মণে, যিয়ে বেদ জানে আৰু যজ্ঞ-অগ্নি পালন কৰে, পৰিষদ গঠন কৰে। ছন্দোগ্য উপনিষদ আৰু বৃহদাৰণ্যক উপনিষদত পৰিষদৰ উল্লেখ পোৱা যায়, য'ত আত্মা আৰু ব্ৰহ্মৰ আধ্যাত্মিক বিষয়ৰ ওপৰত বিতৰ্কৰ আয়োজন কৰা হৈছিল। ছন্দোগ্য উপনিষদত পণ্ডিত স্বেতকেতুৰ উল্লেখ আছে, যিয়ে শিক্ষা লাভ কৰিবলৈ পাঞ্চাল পৰিষদলৈ গৈছিল। কৌটিল্যৰ মতে, সম্ভৱতঃ খ্ৰীষ্টপূৰ্ব ৬ষ্ঠ শতিকাত বিদ্বান ব্ৰাহ্মণসকলৰ পৰিষদত পদ্ধতিগত বিতৰ্কৰ মাধ্যমত ‘‘তন্ত্ৰ-যুক্তি’’ সংকলন কৰা হৈছিল, যাৰ অৰ্থ ‘‘বৈজ্ঞানিক যুক্তি’’।

গুৰুত্বপূৰ্ণ বৈদিক পৰিষদ

কাশী, মিথিলা, কোশল, কুৰু, পাঞ্চাল, প্ৰৱাহনা জয়ৱলীৰ ৰাজপ্ৰাসাদ, কেকায়া অশ্বপথীৰ সভা, সৌনকনৰ মহাশালা, উত্তৰ ভাৰতৰ যাজ্ঞবলক্য আশ্ৰম, পাঠাঞ্জলকাপ্যৰ গুৰুকুল, দক্ষিণ ভাৰতৰ ভৃগু আৰু দত্তাত্ৰেয়ৰ বিদ্যালয়সমূহ বৈদিক পৰিষদৰ গুৰুত্বপূৰ্ণ কেন্দ্ৰ আছিল। বৈদিক পৰিষদৰ আসন ৰজাৰ ৰাজদৰবাৰ অথবা ভাৰত উপমহাদেশৰ বিভিন্ন ৰাজ্যৰ মহান দাৰ্শনিকসকলৰ আশ্ৰমত স্থাপিত হৈছিল।

তথ্যসূত্ৰ

শ্ৰেণী:বেদ
শ্ৰেণী:হিন্দু ধৰ্মীয় প্ৰথা
শ্ৰেণী:হিন্দু ধৰ্ম
শ্ৰেণী:ভাৰতৰ শিক্ষা
শ্ৰেণী:প্ৰাচীন ভাৰতীয় সাহিত্য
মালয়েছিয়া

মালয়েছিয়া তেৰখন ৰাজ্য আৰু তিনখন ঐক্যবদ্ধ প্ৰদেশলৈ গঠিত দক্ষিণ -পূব এছিয়াৰ এখন দেশ। ইয়াৰ মুঠ আয়তন ৩,২৯,৮৪৫ বৰ্গকিঃমিঃ। কুৱালালামপুৰ দেশখনৰ ৰাজধানী চহৰ আৰু পুত্ৰজয় হ’ল ফেডাৰেল চৰকাৰৰ ৰাজধানী। দক্ষিণ চীন সাগৰৰ দ্বাৰা দেশখন দুই ভাগত বিভক্ত, উপদ্বীপীয়া মালয়েছিয়া আৰু পূব মালয়েছিয়া। মালয়েছিয়া স্থল সীমান্তত আছে থাইলেণ্ড, ইণ্ডোনেছিয়া, আৰু ব্ৰুণেই। ইয়াৰ সমুদ্ৰ সীমান্তত আছে ছিংগাপুৰ, ভিয়েটনাম আৰু ফিলিপাইন।

অৰ্থনীতি

মালয়েছিয়াৰ অৰ্থনীতি অপেক্ষাকৃত মুক্ত কিন্তু ৰাষ্ট্ৰকেন্দ্ৰিক। বৰ্তমানে মালয়েছিয়া ক্ৰমবৰ্ধমান শিল্পউন্নত বাজাৰ অৰ্থনীতি হিচাপে বিবেচিত। চৰকাৰে বিভিন্ন ক্ষুদ্ৰ-অৰ্থনৈতিক পৰিকল্পনাৰ মাধ্যমত দেশখনৰ অৰ্থনৈতিক কাৰ্যকলাপ পৰিচালনাৰ ক্ষেত্ৰত গুৰুত্বপূৰ্ণ ভূমিকা ৰাাখে। যদিও এই প্ৰভাৱ দিনে দিনে হ্ৰাস হৈছে।
মালয়েছিয়াৰ অৰ্থনীতি মূলতঃ মুক্তবজাৰ অৰ্থনীতি।

ভাষা

মালয় ভাষা মালয়েছিয়াৰ চৰকাৰী ভাষা। ইয়াৰ প্ৰায় আধাতকৈ বেছি মানুহে অৰ্ধেক মালয় ভাষা ব্যৱহাৰ কৰে। মালয়েছিয়াত আৰু প্ৰায় ১৩০টা ভাষা প্ৰচলিত। তাৰে ভিতৰত চীনা ভাষাৰ বিভিন্ন উপভাষা, বুগিনীয় ভাষা, দায়াক ভাষা, জাভানীয় ভাষা আৰু তামিল ভাষা উল্লেখযোগ্য। বাজাৰ মালয় ভাষা বহুজাতিক বাজাৰৰ ভাষা হিচাপে প্ৰচলিত আৰু সাবাহ প্ৰদেশত সৰ্বজনীন সৰ্বজনীন ভাষা লিঙ্গুয়া ফ্ৰাংকা হিচাপে ব্যৱহৃত।

ধৰ্ম

মালয়েছিয়া এখন বহু ধাৰ্মিক দেশ। ইছলাম ইয়াৰ প্ৰধান ধৰ্ম। ২০১০ চনৰ লোকপিয়ল মতে ইয়াত মুছলিম (৬১.৩ %), বৌদ্ধ (১৯.৮%), খ্ৰীষ্টান (৯.২%), হিন্দু(৬.৩%) আৰু কনফুছিয়াছ, তাও ধৰ্ম আৰু অন্যান্য পাৰম্পৰিক চীনা ধৰ্ম (১.৩%) মালয়েছিয়াৰ প্ৰধান ধাৰ্মিক গোষ্ঠী।

নাগৰিকত্ব

মালয়েছিয়াত তিনি প্ৰকাৰৰ নাগৰিকত্ব আছে। প্ৰথম হ’ল যিসকল আদিম নাগৰিক তেওঁলোক। তেওঁলোকক মালয় ভাষাত আশ্লী বোলে। তেওঁলোক মালয়েছিয়াৰ প্ৰথম পৰ্যায়ৰ নাগৰিক।
যি সকলে নগৰ সভ্যতা যুগৰ পৰা মালয়েছিয়াৰ চহৰ বা নগৰত বাস কৰি আহিছে তেওঁলোক দ্বিতীয় পৰ্যায়ৰ। তেওঁলোক মূলত বহু আগতে তেওঁলোকৰ আদি বাসস্থান ত্যাগ কৰি আশ্লীৰ পৰায়ে আহিছে।
যিসকলে বিভিন্ন দেশৰ পৰা গৈ ইয়াত স্থায়ী ভাবে জীৱন যাপন আৰম্ভ কৰিছে তেওঁলোক তৃতীয় পৰ্যায়ৰ।
এই শ্ৰেণীৰ মাজত চীনা, থাই, ভিয়েতনামী , তামিল, ইণ্ডোনেছিয়ান, বাংলাদেশী , পাকিস্তানী আৰু আন ভাৰতীয় গোষ্ঠীসমূহ প্ৰধান। তাৰে ভিতৰত আটাইতকৈ ভাল অৱস্থান আছে চীনা মালয়েছিয়ান সকল আছে। মালয়েছিয়াৰ বেছি ভাগ বৃহৎ বৃহৎ ব্যৱসায় প্ৰতিষ্ঠান তেওঁলোকৰ নিয়ন্ত্ৰণাধীন।

বেছি ভাগ তামিল সকল টেক্সি চালক আৰু কিছুমান ব্যৱসায়ী। বৰ্তমান মালয়েছিয়াৰ বেছি ভাগ সন্ত্ৰাস কাৰ্যকলাপ তেওঁলোকে সংগঠিত কৰে।

মালয়েছিয়াত এতিয়া সাধাৰণতে বাহিৰাগত সকলক নাগৰিকত্ব দিয়া নহয়। জন্ম আৰু কোনো মালয় নাগৰিকে বিয়া কৰালে মালায়সিয়াৰ নাগৰিকত্ব পোৱা যায়।

ৰাষ্ট্ৰীয়ভাৱে সকলোৱে সমান সুযোগ সুবিধা ভোগ কৰে।

সংবাদপত্ৰ

মালয়েছিয়াৰ প্ৰধান সংবাদপত্ৰসমূহ হ’ল উতুছান মালয়েছিয়া , দা ষ্টাৰ আৰু দা মালয় মেইল। এই গোটেই বোৰৰ ইণ্টাৰনেট সংস্কৰণ আছে। এইসমূহত আঞ্চলিক আৰু স্থানীয় খবৰ, ৰাজনীতি, ব্যৱসায়, বিনোদন আৰু সংস্কৃতিৰ ওপৰত সংবাদ আৰু নিবন্ধ থাকে।

উতুছান মালয়েছিয়া ইংৰাজী আৰু মালয় উভয় ভাষাতেই প্ৰকাশিত হয়। ই ১৯৩৯ চনত ছিংগাপুৰত প্ৰথম প্ৰকাশ হৈছিল। ১৯৫৮ চনত মালয়েছিয়া ব্ৰিটিছৰ পৰা স্বাধীনতা লাভ কৰাত ই কুয়ালা লামপুৰত স্থানান্তৰিত হয়। তদুপৰি ই মালয়েছিয়াৰ প্ৰথম অনলাইন পত্ৰিকা হিচাপেও ইণ্টাৰনেটত আত্মপ্ৰকাশ কৰে। বৰ্তমানে উতুছান মালয়েছিয়া মালয়েছিয়াৰ আটাইতকৈ বেছি পঠিত সংবাদপত্ৰ।

তথ্য উৎস

বহিঃসংযোগ

মালয়েছিয়া ভ্ৰমণ গাইড

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
গুৱাহাটী নাট্য মহোৎসৱ

গুৱাহাটী নাট্য মহোৎসৱ (Guwahati Theatre Festival) ভাৰতৰ অসম ৰাজ্যৰ গুৱাহাটী চহৰত অনুষ্ঠিত হোৱা বাৰ্ষিক নাট্য মহোৎসৱ৷ গুৱাহাটীৰ ইংৰাজী ভাষাৰ সাপ্তাহিক টেবলয়ড কাকত জি প্লাছৰ উদ্যোগত এই উৎসৱৰ আয়োজন কৰা হৈছে। এই মহোৎসৱৰ লক্ষ্য হৈছে গুৱাহাটী চহৰ আৰু উত্তৰ- পূৰ্বাঞ্চলৰ নতুন দৰ্শকৰ সন্মুখত পৰিবেশনকাৰী দলসমূহক তেওঁলোকৰ প্ৰডাকচন প্ৰদৰ্শনৰ বাবে এক মঞ্চ প্ৰদান কৰা।

ইতিহাস

২০১৬ চনত জি প্লাছে গুৱাহাটী নাট্য মহোৎসৱৰ আৰম্ভণি কৰিছিল।

আৰু চাওক

অসমৰ চলচ্চিত্ৰ

তথ্যসূত্ৰ

বাহ্যিক সংযোগ

অধিকাৰিক ৱেবছাইট

শ্ৰেণী:অসমৰ উৎসৱসমূহ
তিতা কেৰেলা

তিতা কেৰেলা (, বৈজ্ঞানিক নাম: Momordica charantia) এবিধ লতাজাতীয় উদ্ভিদ। ইয়াৰ গোত্ৰ হ’ল— Cucurbitaceae। আৰোহী লতা জাতীয় এইবিধ গছ প্ৰায় আধাবৰ্ষ কাল জীয়াই থাকে। ইয়াৰ গা-গছ সূতাৰ দৰে। পাতবোৰ ৩-৮ ছেঃমিঃ দীঘল আৰু বহল, ৫-৭টা খলপা। খলপাবিলাক কাষ কটা। হালধীয়া ৰঙৰ ফুলবিলাক একলিংগ, স্ত্ৰীপুষ্প আৰু পুংপুষ্প দুয়োটা একেডাল লতাতে ধৰে। পাঁচটা পাহিৰে প্ৰায় ৩ ছেঃমিঃ বহল। ফলবোৰৰ দুই মূৰ জোঙা আৰু গাত দীঘলীয়াকৈ থোপাৰে আবৰা। অসংখ্য গুটিৰে ভৰা আৰু এইবোৰ ৰঙা লেপথেপীয়া দ্ৰব্যৰে আবৰি থাকে।

ঔষধি গুণ

এইবিধ খাদ্য বহুতো ঔষধি গুণেৰে সমৃদ্ধ হৈ আছে। ছিডিনীস্থিত এন. এফ. পি. গৱেষণা প্ৰতিষ্ঠানৰ গৱেষক ডাঃ ডাইন’কিটিংগে তিতা কেৰেলাৰ বিষয়ে অধ্যয়ন কৰি এই মতামত দাঙি ধৰে। তেওঁৰ মতে যিসকল লোক বদহজমত আক্ৰান্ত সেইসকলৰ কাৰণে তিতাকেৰেলাক মহৌষধ স্বৰূপ। দ্বিতীয়তে নিয়মিত তিতাকেৰেলা খালে মেলেৰীয়া ৰোগে সহজে আক্ৰান্ত কৰিব নোৱাৰে। বেছিকৈ তিতা কেৰেলা খোৱাজনৰ এইডছ, কৰ্কট ৰোগ আদিয়েও সহজে হ’ব নোৱাৰে। তৃতীয়তে প’টেছিয়াম, আইৰণ, বিটা, কেৰ’টিন, কেলছিয়ামাৰ উপৰি ভিটামিন বি-১, বি-২, বি-৩, চিৰে আদিৰে তিতাকেৰলা সমৃদ্ধ হৈ থাকে। ইয়াৰ ফলত এই খাদ্য সেৱনৰ ফলত ই মানুহক কু-পোষণৰ আঁতৰাই ৰখাত সহায় কৰে। চতুৰ্থতে— ই ৰক্ত শৰ্কৰাক নিয়ন্ত্ৰণত ৰাখে। মধুমেহ ৰোগীৰ বাবে ই মহৌষধৰ কাম কৰে। তদুপৰি ছালত হোৱা দুৰাৰোগ্য ৰোগ যেনে ছ’ৰাইছিছত আক্ৰান্তসকলৰ কাৰণেও তিতাকেৰেলা অতি লাভদায়ক। গাত খজুৱতি হ’লে ইয়াক সিজাই গা ধুৱাৰ লগতে খালেও বহুখিন উপশম পোৱা যায়। কিন্তু পেটত আলচাৰ হোৱা ৰোগীসকলে তিতাকেৰেলা অধিক সেৱনৰপৰা বিৰত থাকিব লাগে।

তথ্য সংগ্ৰহ

বাহ্যিক সংযোগ

The National Bitter Melon Council
Bitter Melon Monograph by Harvard Medical School and Natural Standard Research Collaboration
jsessionid=AE3DC0233E2A6B2EB06D41EB863E24B5?flora=fz&qry=key&taxon=3824&keyid=852 Detailed botanical description
"An Acquired Taste." Article about bittermelon in Hana Hou! Vol. 10, No. 1 (February/March 2007).
Rain-tree
Bitter Melon Extract Decreased Breast Cancer Cell Growth

শ্ৰেণী:লতা
শ্ৰেণী:পাচলি
অগাষ্টা কালোচ ক্ৰীষ্টি

অগাষ্টা কালোচ ক্ৰীষ্টি (; ২৮ অক্টোবৰ ১৮৮৭ – ২২ জানুৱাৰী ১৯৮১) এগৰাকী আমেৰিকান শিক্ষাবিদ আৰু ৰাজনীতিবিদ আছিল। ১৯৫২ চনৰ পৰা ১৯৬৪ চনলৈকে মেইন হাউছ অৱ ৰিপ্ৰেজেণ্টেটিভ আৰু মেইন চেনেট দুয়োটাতে কাৰ্যনিৰ্বাহ কৰা তেওঁ প্ৰথমগৰাকী মহিলা। ক্ৰীষ্টিয়ে মেইন ৱমেনছ খ্ৰীষ্টান টেম্পেৰেন্স ইউনিয়ন (W.C.T.U.)ৰ সভানেত্ৰী হিচাপেও কাৰ্যনিৰ্বাহ কৰিছিল। নৰ্দাৰ্ণ মেইন কমিউনিটি কলেজৰ এটা অট্টালিকাৰ নাম তেওঁৰ সন্মানত নামকৰণ কৰা হৈছে।

প্ৰাৰম্ভিক জীৱন আৰু শিক্ষা

মেইনৰ এছলেণ্ডত ক্ৰীষ্টিৰ জন্ম হৈছিল। তেওঁৰ পিতৃ-মাতৃ আছিল ৰুফাছ জি কালোচ আৰু মাৰ্থা জান (চেণ্ডলাৰ) কালোচ। প্ৰেস্কু আইল হাইস্কুল আৰু আৰুষ্টুক ষ্টেট নৰ্মেল স্কুলত পঢ়িছিল।

কৰ্মজীৱন

এছলেণ্ডৰ আশে-পাশে থকা গ্ৰাম্য বিদ্যালয়ত শিক্ষকতা কৰি ক্ৰীষ্টিয়ে নিজৰ কেৰিয়াৰ আৰম্ভ কৰিছিল। পিছলৈ তেওঁৰ কেৰিয়াৰ ব্যৱসায়িক কেৰিয়াৰলৈ পৰিৱৰ্তিত হয় আৰু তেওঁ বেংগৰৰ বিল স্কুল অৱ শ্বৰ্টহেণ্ডত অধ্যয়ন কৰে। স্নাতক ডিগ্ৰী লাভ কৰাৰ পিছত ৱালটাৰ আৰ ক্ৰীষ্টিৰ সৈতে বিবাহপাশত আবদ্ধ হোৱালৈকে প্ৰেস্কু আইলত আলু ব্যৱসায়ী এজনৰ ওচৰত কাম কৰিছিল।

ৰাজনৈতিক কেৰিয়াৰ

১৯৫২ চনত মেইন হাউছ অৱ ৰিপ্ৰেজেণ্টেটিভলৈ নিৰ্বাচিত হোৱা ক্ৰীষ্টিয়ে চাৰিটা কাৰ্যকাল কাৰ্যনিৰ্বাহ কৰে। তেওঁ সুৰা নিয়ন্ত্ৰণ সমিতিৰ সদস্য আছিল আৰু শেষৰ কাৰ্যকালত ইয়াৰ গৃহ অধ্যক্ষ হিচাপে কাৰ্যনিৰ্বাহ কৰিছিল। ক্ৰীষ্টিয়ে সুৰা বিলৰ বিৰোধিতা কৰিছিল আৰু সুৰা, জুৱা আৰু প্ৰতিকূল শ্ৰম আইনসমূহৰ বিৰুদ্ধে আইন প্ৰণয়নৰ সমৰ্থন কৰিছিল। ১৯৬১ চনত মেইন চেনেটলৈ নিৰ্বাচিত হয় আৰু তাত তেওঁ দুটা কাৰ্যকাল কাৰ্যনিৰ্বাহ কৰে। তেওঁৰ কাৰ্যকালত ৰাজ্য চৰকাৰৰ সমিতিৰ সদস্য আছিল আৰু আৰুষ্টুক কাউণ্টিৰ প্ৰতিনিধি দলৰ অধ্যক্ষ আছিল।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:শিক্ষাবিদ
শ্ৰেণী:ৰাজনীতিবিদ
ৰসায়ন বিজ্ঞান

উদ্ধৃতিসমূহ

অণু আৰু ইয়াৰ পৰিৱৰ্তনৰ বিজ্ঞানেই হ’ল ৰসায়ন বিজ্ঞান। ই এশটা মৌলৰ বিজ্ঞান নহয়; কিন্তু এই মৌলবোৰে গঠন কৰা অলেখ বিভিন্ন অণুৰ বিজ্ঞান।
ৰ’ল্ড হফমেন

উৎস

শ্ৰেণী:বিজ্ঞান
লীলা ওমচেৰী

লীলা ওমচেৰী (; জন্ম:৩১ মে' ১৯২৯ – মৃত্যু:১ নৱেম্বৰ ২০২৩) এগৰাকী ভাৰতীয় শাস্ত্ৰীয় গায়িকা, সংগীত বিজ্ঞানী আৰু লেখিকা। শাস্ত্ৰীয় সংগীতৰ প্ৰতি অৱদানৰ বাবে পৰিচিত তেখেতে ভাৰতীয় শাস্ত্ৰীয় নৃত্য আৰু সংগীতৰ প্ৰতি আগবঢ়োৱা অৱদানৰ বাবে ভাৰত চৰকাৰৰ পৰা পদ্মশ্ৰী বঁটা লাভ কৰিছিল।

আৰম্ভণি জীৱন

১৯২৯ চনৰ ৩১ মে'ত তামিলনাডুৰ কন্যাকুমাৰী জিলাৰ থিৰুৱত্তৰৰ মানকোয়িক্কল থাৰাভডুত পৰমেশ্বৰ কুৰুপ আৰু লক্ষ্মীকুট্টী আম্মাৰ ঘৰত লীলা ওমচেৰীৰ জন্ম হয়। সৰুৰে পৰাই কৰ্ণাটিক সংগীত গুৰু তিৰুৱত্তৰ অৰুমুঘম পিল্লাই ভাগৱতৰৰ অধীনত তেওঁৰ কনিষ্ঠ ভাতৃ মালয়ালমৰ শাস্ত্ৰীয় আৰু প্লেবেক গায়ক প্ৰয়াত কামুকৰা পুৰুষোথমনৰ সৈতে সংগীত শিকিবলৈ আৰম্ভ কৰে। সংগীতজ্ঞ পৰিয়ালৰ পৰা অহা লীলাই নিজৰ নিজৰ অধিকাৰত সংগীতজ্ঞ আইতাক আৰু মাকৰ নিৰ্দেশনাত নিজৰ সংগীত প্ৰতিভাক নিখুঁত কৰাৰ সুযোগ পাইছিল।

কন্যাকুমাৰীত প্ৰাথমিক বিদ্যালয়ৰ শিক্ষা গ্ৰহণ কৰাৰ পিছত তিৰুৱনন্তপুৰমৰ চৰকাৰী মহিলা মহাবিদ্যালয়ৰ পৰা কৰ্ণাটিক সংগীত বিষয়ত স্নাতক ডিগ্ৰী লাভ কৰি পঞ্জাৱ বিশ্ববিদ্যালয়ত হিন্দুস্তানী সংগীতৰ অধ্যয়ন অব্যাহত ৰাখি আন এক স্নাতক ডিগ্ৰী লাভ কৰে। মীৰুট বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে আৰু দিল্লী বিশ্ববিদ্যালয়ৰ পৰা সংগীতত পি এইচ ডি লাভ কৰে।

ব্যক্তিগত জীৱন আৰু মৃত্যু

লেখক ওমচেৰী এন এন পিল্লাইৰ সৈতে বিবাহপাশত আবদ্ধ হোৱা ওমচেৰীয়ে নতুন দিল্লীত বাস কৰিছিল। দম্পতীহালৰ দুটা সন্তান আছিল, এছ.ডি. ওমচেৰী আৰু দীপ্তি ওমচেৰী ভল্লা, এগৰাকী শাস্ত্ৰীয় নৃত্যশিল্পী।

২০২৩ চনৰ ১ নৱেম্বৰত ৯৪ বছৰ বয়সত লীলা ওমচেৰীৰ মৃত্যু হয়।

কাম

ইংৰাজী

অলপ প্ৰকাশক বছৰ
ভাৰতীয় সংগীত আৰু সংশ্লিষ্ট কলা (৫ খণ্ড) সন্দীপ প্ৰকাশন, দিল্লী ১৯৯০ চনত
ভাৰতীয় সংগীতত Gleanings সন্দীপ প্ৰকাশন, দিল্লী ১৯৯১ চনত
ভাৰতীয় সংগীতৰ অমৰ জ্ঞান বুকছ, দিল্লী ১৯৯৮ চনত

মালয়ালম

অলপ প্ৰকাশক বছৰ
অভিনয় সংগীতম ভাষা ইনষ্টিটিউট, কেৰেলা ১৯৮১ চনত
পাদাৱুম পধবুম ডি চি বুকছ, কেৰেলা
কেৰেলাথিল লাস্য ৰচনকাল ডি চি বুকছ, কেৰেলা ২০০৩ চনত
চিনাক্কাৰ কূথু পাট্টুকাল মুদ্ৰা বুকছ, দিল্লী ২০০৮ চনত
লীলা ওমচেৰিউদে পাঠংগল পুৰনা বুকছ, কেৰালা ২০০৯ চনত
কৰুণা চেয়ৱনেন্থু থামছাম কৃষ্ণ ডি চি বুকছ, কেৰেলা ২০১১ চন
ভেত্তম মংগিয়া কোভিল পাট্টুকাল পুৰনা বুকছ, কেৰেলা ২০১২ চন

অন্য বিষয়ৰ ওপৰত

লীলাঞ্জলি (চুটিগল্প)
জীৱনতম (নাটক)
পাৰ্থিবন কানাভু – তামিলৰ পৰা অনুবাদ
কথা ভাৰতী – তামিলৰ পৰা অনুবাদ
আহাৰাৱুম আৰোগ্যৱুম

২০০ৰো অধিক প্ৰকাশিত প্ৰবন্ধৰ কৃতিত্বও তেওঁৰ।

বঁটা আৰু স্বীকৃতি

২০০৯ চনত ভাৰত চৰকাৰৰ দ্বাৰা পদ্মশ্ৰী
২০০৩ চনত পৰম্পৰাগত সংগীত (সোপানা সংগীত) আৰু কেৰেলাৰ জনপ্ৰিয় সংগীতৰ বাবে অৱদানৰ বাবে কেন্দ্ৰ সংগীত নাটক একাডেমী বঁটা
পৰম্পৰাগত সংগীত আৰু কলাৰ ক্ষেত্ৰত উৎকৃষ্টতাৰ বাবে মৰুণাদন মালয়ালী বঁটা, দিল্লীত ২০০৮ চনত
১৯৯০ চনত কেৰেলা সংগীত নাটক অকাডেমী ফেল'শ্বিপ
২০০৩ চনত কেৰেলাৰ কলাদৰ্প্পনমৰ পৰা সংগীতা কুলাপতি
২০০৩ চনত দিল্লীৰ গায়ত্ৰী ফাইন আৰ্টছৰ পৰা সংগীত কোভিদা
১৯৯০ চনত কেৰেলাৰ অখিলা কেৰেলাৰ মাৰাৰ মহাসভাৰ পৰা কালাচাৰ্য
২০০৬ চনত দিল্লীৰ আষ্টিকা সমাজৰ পৰা সংগীতা সৰ্ব ভৌমা
২০০৬ চনত দিল্লীৰ পঞ্চবাদ্য ট্ৰাষ্টৰ সংগীত আৰু সংস্কৃতিলৈ সামগ্ৰিক অৱদানৰ বাবে বঁটা
ভাৰতীয় ঐতিহাসিক গৱেষণা পৰিষদ (ICHR), বিশ্ববিদ্যালয় অনুদান আয়োগ (UGC), ইন্দিৰা গান্ধী ৰাষ্ট্ৰীয় কলা আৰু সংস্কৃতি কেন্দ্ৰ (IGNCA), SNA (দিল্লী) আদি বিভিন্ন সন্মানীয় ৰাষ্ট্ৰীয় সংস্থাৰ পৰা গৱেষণা প্ৰকল্পৰ বাবে জ্যেষ্ঠ ফেল’শ্বিপ/এছ’চিয়েট জাহাজ।

তথ্য সংগ্ৰহ

শ্ৰেণী:গায়িকা
শ্ৰেণী:লেখিকা
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
চীনা কাপোৰ

]] বিবাহৰ পোছাক

চীনা কাপোৰৰ ভিতৰত জনগোষ্ঠীৰ হানফু আৰু থলুৱা চীনা সাজ-পোছাকৰ আধুনিক ভিন্নতাও দেখা পোৱা যায় । চীনা সাজ-পোছাবোৰ বংশৰ পৰম্পৰাৰ দ্বাৰা গঢ় লৈ উঠিছে, লগতে বিদেশী প্ৰভাৱও পৰিছে। । চীনা কাপোৰে চীনা সংস্কৃতি আৰু পৰম্পৰাগত সংবেদনশীল ফেশ্বন প্ৰদৰ্শন কৰে আৰু চীনা সভ্যতাৰ সাংস্কৃতিক দিশ গঠন কৰে

ইম্পেৰিয়েল চীন

]] আৰু সাম্ৰাজ্যবাদী পৰিয়ালৰ চিহ্ন চীনা অজগৰৰ সৈতে কিয়ানলং সম্ৰাটৰ পোছাক
পৰম্পৰাগত হান কাপোৰৰ ইতিহাস মিং বংশৰ শেষলৈকে তিনি সহস্ৰাব্দতকৈও অধিক। বেছিভাগ চীনা পুৰুষে চীনা ক’লা কপাহী জোতা পিন্ধিছিল যদিও ধনী উচ্চ শ্ৰেণীৰ লোকে আনুষ্ঠানিক অনুষ্ঠানত কঠিন ক’লা চামৰাৰ জোতা পিন্ধিছিল। অতি ধনী আৰু ধনী মানুহে অতি উজ্জ্বল, ধুনীয়া ৰেচমৰ জোতা পিন্ধিব, কেতিয়াবা ভিতৰৰ ফালে চামৰা। মহিলাসকলে ৰেচমৰ জোতা পিন্ধিব, প্ৰায়ে ভৰি সোমাব পৰাকৈ ওপৰত ফুটা থাকে, কিছুমান ধনী মহিলাই ২০ শতিকাৰ আৰম্ভণিলৈকে আৱৰণযুক্ত পদুমৰ জোতা পিন্ধি ভৰি বান্ধি ৰখাৰ অভ্যাস কৰিছিল।

অসামৰিক আৰু সামৰিক বিষয়া

চীনৰ অসামৰিক বা সামৰিক বিষয়াসকলে নিজৰ পদবীৰ খাপবোৰ দেখুৱাবলৈ বিভিন্ন ধৰণৰ চিহ্ন ব্যৱহাৰ কৰিছিল। আটাইতকৈ স্বীকৃতিপ্ৰাপ্ত হৈছে মেণ্ডেৰিন বৰ্গ বা ৰেংক বেজ। সামাজিক স্থান আৰু নাগৰিকৰ পদবী দেখুৱাবলৈ আন এটা উপায় আছিল তেওঁলোকৰ টুপীৰ ওপৰত ৰঙীন টুপীৰ নব স্থাপন কৰা। টুপীৰ ওপৰত থকা নিৰ্দিষ্ট টুপিৰ নবটোৱে মানুহৰ পদবী নিৰ্ধাৰণ কৰিছিল, কিয়নো অসামৰিক বা সামৰিক পদৰ নটা স্বতন্ত্ৰ পদবীক প্ৰতিনিধিত্ব কৰা বাৰটা প্ৰকাৰৰ টুপীৰ নব আছিল। মিং বংশৰ চৰকাৰী হেডৱেৰৰ বাবে ভিন্নতা আছিল। কিং বংশত গাত পিন্ধা দীঘল চোলাটোৱে বিভিন্ন পদবীক প্ৰতিনিধিত্ব কৰিছিল।

কিং বংশ (১৬৪৪–১৯১২)

টাৰ্ন'ভৰ জিলা সংগ্ৰহালয়ত শ্বু অৱ কুইন মেৰীচিয়েংকা বুলি কোৱা হৈছে ১৭ শতিকাৰ শেষৰ ফালে কিং বংশৰ জোতা নিৰ্মাণৰ উদাহৰণ। ডামাস্ক আৰু চেটিন কাপোৰ কাৰ্ডবৰ্ডৰ তলুৱাত লগোৱা হৈছিল।

মানচু কিং বংশৰ উত্থানে বহু দিশত চীনা সাজ-পোছাকৰ এক নতুন যুগক প্ৰতিনিধিত্ব কৰিছিল, কিছুমান বিশেষ শৈলী সকলো সম্ভ্ৰান্ত আৰু বিষয়াই পিন্ধিব লাগিছিল। অৱশেষত এই শৈলীসমূহ সাধাৰণ মানুহৰ মাজতো ব্যাপক হৈ পৰে। মানচুৰ অফিচিয়েল হেডৱেৰ মিং সংস্কৰণৰ পৰা পৃথক আছিল, কিন্তু চিঙে মেণ্ডাৰিন বৰ্গ ব্যৱহাৰ কৰি থাকিল।

ৰিপাব্লিকান যুগ

১৯১২ চনত সাম্ৰাজ্যবাদী চীন বিলুপ্তিৰ ফলত সাজ-পোছাক আৰু ৰীতি-নীতিৰ ওপৰত তাৎক্ষণিক প্ৰভাৱ পৰিল । বহুতো হান চীনা জনসংখ্যাই লগে লগে কিং বংশৰ বশৱৰ্তী হৈ পিন্ধা বাধ্যতামূলক দীঘল চোলাবোৰ কাটি পেলালে। ছান ইয়াট-চেনে পুৰুষৰ সাজ-পোছাকৰ নতুন শৈলী জনপ্ৰিয় কৰি তুলিছিল, আগতে পিন্ধা ৰবছৰ পৰিৱৰ্তে জেকেট আৰু ট্ৰাউজাৰ ব্যৱহাৰ কৰিছিল। জাপানী ছাত্ৰ-ছাত্ৰীৰ পোছাকৰ পৰা ৰূপান্তৰিত এই শৈলীৰ সাজ-পোছাক ঝংছান ছুট (চীনা ভাষাত ছান ইয়াট-চেনৰ অন্যতম নাম) নামেৰে জনাজাত হৈ পৰে।

মহিলাসকলৰ বাবে পৰম্পৰাগত কিপাওৰ ৰূপান্তৰৰ ফলত হাই কাটৰ সৈতে এটা চিকুন ফৰ্ম-ফিটিং ড্ৰেছৰ সৃষ্টি হৈছিল। এই নতুন "চেয়ংছাম" পৰম্পৰাগত কিপাওৰ সৈতে তীব্ৰ বিপৰীতমুখী আছিল যদিও ইয়াৰ বহুলাংশে আধুনিক ফেশ্বনত ইয়াৰ ঠাই লৈছে। ৰিপাব্লিকান যুগৰ আৰম্ভণিতে পৰম্পৰাগত ডুডু আণ্ডাৰবডিচ পৰিত্যাগ কৰি পশ্চিমীয়া শৈলীৰ কৰ্চেট আৰু বক্ষবন্ধনীৰ ব্য়ৱহাৰ হৈছে।

তথ্য সংগ্ৰহ
 

শ্ৰেণী:পোচাক
আৱেগৰ কুঁৱলী ফালি

আৱেগৰ কুঁৱলী ফালি হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। আঁক-বাক প্ৰকাশনে ২০১৩ চনৰ অক্টোবৰ মাহত প্ৰথম প্ৰকাশ কৰা কিতাপখনত লেখকে তেওঁৰ মোমায়েক-মামীয়েকলৈ অৰ্পণ কৰি লিখিছে, "মোৰ মামা-মামী হেমন্ত কুমাৰ বৈদ্য আৰু অৰুন্ধতী বৈদ্যৰ হাতত শ্ৰদ্ধা আৰু আগ্ৰহেৰে-ময়ূৰ"।

বিৱৰণ

কিতাপখনৰ আৰম্ভণিতে লেখকে "মনৰ কথা"ত উল্লেখ কৰিছে "শ্ৰীমন্ত শংকৰদেৱ সংঘ আৰু ব্ৰাহ্মণ্যবাদৰ দৰে স্পৰ্শকাতৰ বিষয়ত মই লিখা গ্ৰন্থ দুখনে ৰাইজৰ কিছু সমাদৰ পোৱাৰ পাছত মই আচলতে প্ৰবন্ধ সংকলনৰ কথা চিন্তা কৰা নাছিলোঁ। কিন্তু বাতৰি কাকতত ছেগা-চোৰোকাকৈ লিখি থকা কাৰণে বিভিন্ন সময়ত ভিন ভিন পঢ়ুৱৈয়ে মোৰ লগত মনৰ কথা পাতিছিল। তেওঁলোকৰ অধিকাংশই বিচাৰে মোৰ ভিন্নধৰ্মী ৰচনসমূহ গ্ৰন্থকাৰত প্ৰকাশ হওক। তদুপৰি লেখাসমূহক চিৰস্থায়ী কৰি ৰখাৰ এক বাসনায়ো মোক আমনি নকৰাকৈ থকা নাই। সেয়েহে যোৱা এক-দুই বছৰৰ ভিতৰত লিখা কেতবোৰ নিৰ্বাচিত প্ৰবন্ধক লৈ এইবাৰ আকৌ গ্ৰন্থাকাৰে পঢ়ুৱৈ ৰাইজলৈ আগবঢ়াইছোঁ।" কিতাপখনত থকা প্ৰবন্ধসমূহ হ'ল- তেখেতে ২০১৮ চনলৈকে ১৪ খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা।তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।

তথ্যৰ উৎস

লগতে চাওক

চিৰদিন অসমীয়া

শ্ৰেণী:অসমীয়া গ্ৰন্থ
কোৰিয়ান ড্ৰেগন

কোৰিয়ান ড্ৰেগন হৈছে কোৰিয়াৰ লোকগাথা আৰু লোকসংস্কৃতিৰ এক কিংবদন্তিমূলক জীৱ। এই ড্ৰেগনৰ আকৃতিয়ে চীনা ড্ৰেগনৰ লগতে পূব এছিয়াৰ বিভিন্ন ড্ৰেগনসমূহৰ সৈতে ইয়াৰ সম্পৰ্কক প্ৰতিফলিত কৰে। ড্ৰেগনক বহুদিনৰ পৰাই দুৰ্যোগ আৰু দুষ্ট আত্মাক দূৰ কৰা শুভ জীৱ হিচাপে সন্মান প্ৰদৰ্শন কৰি অহা হৈছে। “স্বৰ্গৰ পুত্ৰ”ৰ প্ৰতীক হিচাপে ড্ৰেগনক সঘনাই এছিয়াৰ ৰজা আৰু সম্ৰাটৰ সিংহাসন, পালেং আৰু পোছাক সজাবলৈ ব্যৱহাৰ কৰা হৈছিল। বহু চিত্ৰত ড্ৰেগনক সাধাৰণতে ডাৱৰৰ মাজত, পানীৰ ওচৰত বা বাঘৰ কাষত অংকন কৰা হৈছিল। বছৰৰ প্ৰথম মাহত ৰাজপ্ৰসাদ বা চৰকাৰী কাৰ্যালয়ৰ দুৱাৰত প্ৰায়ে ইয়াৰ চিত্ৰ লগোৱা হৈছিল যাতে সৌভাগ্যৰ সৃষ্টি হয় আৰু দুষ্ট আত্মাক বহিষ্কাৰ কৰা হয়। ঘূৰ্ণীয়মান ডাৱৰৰ মাজলৈ উঠি যোৱাৰ সময়ত এই ড্ৰেগনটোৱে নিজৰ শৰীৰটো কুণ্ডলী পকাই নিয়াৰ গতিশীল চিত্ৰণে শক্তি আৰু মহিমা প্ৰকাশ কৰে।

কোৰিয়ান ড্ৰেগন

ইউৰোপৰ আখ্যানসমূহত থকা অধিকাংশ ড্ৰেগন অগ্নি আৰু ধ্বংসৰ উপাদানৰ সৈতে সম্পৰ্কিত। আনহাতে কোৰিয়ান লোকগাথাৰ ড্ৰেগনসমূহ মূলতঃ পানী আৰু কৃষিৰ সৈতে সম্পৰ্কিত এক স্নেহশীল প্ৰাণী। ইয়াক প্ৰায়ে বৃষ্টি আৰু মেঘৰ আহ্বায়ক বুলি গণ্য কৰা হয়। সেয়েহে, বহুতো কোৰিয়ান ড্ৰেগন নদী, হ্ৰদ, মহাসাগৰ, গভীৰ পৰ্বতীয়া হ্ৰদ আদিত বাস কৰিছিল বুলি বিশ্বাস কৰা হয়। ড্ৰেগনৰ প্ৰতীক কোৰিয়ান সংস্কৃতি, কোৰিয়ান লোকগাথা আৰু প্ৰাচীন কোৰিয়ান কলাত বহুলভাৱে ব্যৱহৃত হৈছে।

গংগেচ'ৰি

গংচেৰি হৈছে ১৭শ শতিকাত কোৰিয়ান আখ্যানলৈ আগমন ঘটা ড্ৰেগন আকৃতিৰ এক জীৱ। ই এনে এক জীৱ যি পৰম্পৰাগতভাৱে সমগ্ৰ দেশতে জনপ্ৰিয় হৈ আহিছে। ইয়াক গংচ'ল, কংচ'লো, আৰু গংচোল বুলিও কোৱা হয়। গংচেৰিৰ প্ৰাচীনতম অন্তৰ্ভুক্তিসমূহৰ অন্যতম হ'ল জিবং য়ুচে'ল (১৬১৪) নামৰ বিশ্বকোষ।

তথ্য সংগ্ৰহ

শ্ৰেণী:কিংবদন্তিমূলক জীৱ
শ্ৰেণী:লোককথাৰ জীৱ
কাতি

কাতি অসমীয়া বৰ্ষপঞ্জীৰ সপ্তম মাহ। এই সময়ত সূৰ্যই কৰ্কট ক্ৰান্তিৰপৰা লাহে লাহেকৈ দক্ষিণলৈ গতি কৰে। কৃত্তিকা নক্ষত্ৰৰ নামেৰে এই মাহৰ নাম কাৰ্তিক বা কাতি হৈছে। অসমীয়া পঞ্জিকাৰ বাৰটা মাহ, ক্ৰমে ব'হাগ, জেঠ, আহাৰ, শাওণ, ভাদ, আহিন, কাতি, আঘোণ, পুহ, মাঘ, ফাগুন আৰু চ'তৰ অন্যতম। কাতি মাহত ৩০ দিন থাকে। কাতি মাহত শৰৎ ঋতুৰ সমাপ্তি হৈ হেমন্ত ঋতুৰ আৰম্ভ হয়। আহিন আৰু কাতি মাহৰ সংক্ৰাতিৰ দিনা অসমীয়া লোক সকলে কাতি বিহু উদযাপন কৰে।

অন্য পঞ্জিকাত কাতিৰ সমসাময়িক মাহ

অসমীয়া পঞ্জিকাত আহিন মাহ চলি থাকোঁতে গ্ৰেগৰিয়ান পঞ্জিকাত অক্টোবৰ আৰু নৱেম্বৰ হয়। কাতি অক্টোবৰৰ ১৮ বা ১৯ তাৰিখত আৰম্ভ হয় আৰু নৱেম্বৰৰ মধ্যলৈকে থাকে। কাতি মাহ চলি থকাৰ সময়ত অন্য কিছু ভাৰতীয় হিন্দু পঞ্জিকাত আশ্বিন মাহ চলি থাকে।

উৎসৱ পৰ্ব, দিৱস আদি

কাতি বিহু
কাতি পূৰ্ণিমা
কালী পূজা

তথ্য সংগ্ৰহ

শ্ৰেণী:অসমীয়া মাহ
কলোম্বিয়ান বিবাদ

কলোম্বিয়ান বিবাদ ১৯৬৪ বা ১৯৬৬ত আৰম্ভ হোৱা এক কম-উগ্ৰ যুদ্ধ কলোম্বিয়ান চৰকাৰ, অৰ্ধ-সামৰিক গোট, অপৰাধী আৰু বাওঁপন্থী গুৱেৰিলা গোট যেনে ৰিভ'লিউচনেৰী আৰ্মড ফ'ৰ্চেচ অৱ কলোম্বিয়াৰ আৰু নেচনেল লিবাৰেচন আৰ্মিৰ মাজত। সকলোৱে কমোম্বিয়ান ভূখণ্ডত প্ৰভাৱ বিস্তাৰৰ বাবে যুদ্ধৰত।

ঐতিহাসিকভাৱে ই লা ভায়'লেঞ্চিয়া বিবাদত আৰম্ভ হোৱা। ১৯৪৮ চনত ৰাজনৈতিক নেতা জৰ্জ এলেয়েচাৰ গাইটানক হত্যা কৰা হ'ল। তাৰ পাছত আমেৰিকা যুক্তৰাষ্ট্ৰৰ সহায়ত সবলভাৱে সাম্যবাদীসকলক গ্ৰাম্য কলোম্বিয়াত দমন কৰা হ'ল, যাৰ বাবে মুক্তবাদীসকল আৰু সাম্যবাদী সশস্ত্ৰ সংগ্ৰামীসকল 'ফাৰ্ক' হিচাপে ঐক্যবদ্ধ হ'বলৈ বাধ্য হ'ল।

সশস্ত্ৰ বিবাদ

এই সশস্ত্ৰ বিবাদৰ কাৰণ ৬০ বছৰৰ আগৰ কলোম্বিয়ান অৰ্থনৈতিক, ৰাজনৈতিক আৰু সামাজিক কাৰণ। ১৯৭৪-১৯৮২লৈ ফাৰ্ক আৰু ইএলএনে সাম্যবাদেৰে অধিক সমতাৰ শ্ল'গানেৰে কিছু কিছু লোকৰ সমৰ্থন লভিছিল।  ১৯৮০ৰ দশকত পিচে চৰকাৰৰ নতুন ফিস্কেল নীতি আৰু স্থানীয় চৰকাৰক অধিক স্বায়ত্তশাসনৰ শক্তি প্ৰদান কৰাৰ বাবে চৰকাৰ ৰাইজৰ অধিক কাষ চাপিল। ১৯৮৫ত ফাৰ্কে বাওঁপন্থী 'পেট্ৰিয়টিক ইউনিয়ন'  গঠন কৰিলে। যদিও ইউনিয়নে পাছলৈ সশস্ত্ৰ গোটসমূহৰ পৰা দূৰত্ব বজাই ৰাখিলে, সোঁপন্থী অৰ্ধসামৰিক গোট কিচুমানে  ৰাজনৈতিক দলটোৰ নেতাসমূহক আক্ৰমণ কৰি গ'ল।

লাখ লাখ লোকে ২০০৮ৰ ফেব্ৰুৱাৰীত ফাৰ্ক আৰু অন্যান্য অবৈধ গোটৰ বিৰুদ্ধে প্ৰতিবাদ সাব্যস্তকৰিলে। ২৬৬৪৮ ফাৰ্ক আৰু ইএলএন যুঁজাৰুৱে ২০০২লৈ কৰ্ম ত্যাগৰ সিদ্ধান্ত গ্ৰহণ কৰিলে।

২০১২ত পিচ প্ৰচেচ ইন কলোম্বিয়া আৰম্ভ হ'ল। ৬ পইণ্ট থকা নীতি তৈয়াৰ কৰা হ'ল ৰাজ্য আৰু ফাৰ্কৰ দ্বাৰা। 

পটভূমি

বিবাদৰ উৎস বিচাৰি ১৯২০ৰ দশকৰ চুমাপাজ আৰু টেকুৱেণ্ডামাৰ কফি উৎপাদনৰ ভূমিৰ অধিকাৰক লৈ সৃষ্টি হোৱা বিবাদ বুলিব পাৰি। জৰ্জ গাইটানৰ হত্যাই পৰিস্থিতি অধিক উত্তপ্ত কৰিলে। পাছলৈ পৰিস্থিতি শান্ত হ'লেও অনেক গোটে সংগ্ৰাম ত্যাগ নকৰিলে।

তথ্য সংগ্ৰহ

শ্ৰেণী:যুদ্ধ
শ্ৰেণী:আধুনিক ইতিহাস